# OpenVMS

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

OpenVMS (ובקיצור VMS, ראשי תיבות של Virtual Memory System) היא מערכת הפעלה שמיועדת למחשבים עם מעבדי VAX‏ ,Alpha ו־Itanium. המערכת נוצרה על ידי חברת Digital Equipment Corporation (היום HP), שגם פיתחה את מחשבי ה־VAX ו־Alpha.

VMS פותחה במקור כמערכת הפעלה למיני־מחשבים מסדרת VAX. גירסתה הראשונה יצאה בשנת 1978, יחד עם השקת הדגם הראשון של מחשב VAX‏ (VAX-11/780). העיצוב שלה התבסס על מערכות הפעלה קודמות של Digital, בפרט RSX של מחשבי PDP, אך החידוש העיקרי בה היה ניהול זיכרון וירטואלי ועבודה במצב של 32 ביט.

בשנת 1984 הוצג חידוש נוסף ב־VMS - ה־VAXcluster, שהיה ליישום המסחרי המצליח הראשון של אשכול מחשבים - רשת מחשבים שמגבים אחד את השני ומשתפים משאבי איחסון ותורי הדפסה.

VMS פעלה בכל הסוגים של מחשבי VAX - הן השרתים הגדולים והן תחנות MicroVAX‏ ,VAXstation וכו'.

בשנת 1992 חברת Digital השיקה את המעבד החדש Alpha, שפעל בטכנולוגיית RISC ויחד איתו הציגה את הגירסה החדשה של VMS שידעה לפעול גם במעבדים אלה. VMS קיבלה מספר תכונות חדשות של של תמיכה בפרוטוקולים פתוחים כפי שהוגדרו על־ידי POSIX ובהתאם שמה שונה ל־OpenVMS.

בשנת 2005 יצאה הגירסה הרשמית הראשונה של OpenVMS למעבדי Itanium.

בדומה ליוניקס, VMS היא מערכת הפעלה בעלת ממשק טקסטואלי ביסודה. שפת הפקודות של VMS נקראת DCL - Digital Command Language; בהשוואה לפקודות shell של יוניקס ו־DOS פקודות DCL נראות יותר כמו מילים שלמות באנגלית ופחות כמו קיצורים. בתחנות עבודה מבוססות VMS ניתן לעבוד גם בסביבה הגרפית DECwindows, גירסה של X windows.

VMS תומכת במספר פרוטוקולי תקשורת. הפרוטוקול העיקרי שלה הוא DECnet, פרוטוקול קנייני של Digital‏. VMS תומכת גם בפרוטוקולי חבילת הפרוטוקולים TCP/IP ובפרוטוקול LAT לעבודה מול מסופים "טיפשים" (כגון VT).

## [עריכה] קישורים חיצוניים

- האתר הרשמי של OpenVMS באתר של חברת HP
- תיעוד מלא של OpenVMS

מקור: http://he.wikipedia.org../../../o/p/e/OpenVMS_0d6e.html

קטגוריה: מערכות הפעלה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Français
- Magyar
- Italiano
- 日本語
- Nederlands
- Polski